****

#####  R E P U B L I K A H R V A T S K A

####  PRIMORSKO-GORANSKA ŽUPANIJA

#####  GRAD RIJEKA

**Odjel gradske uprave za odgoj i školstvo**

Temeljem Odluke o stipendiranju darovitih učenika srednjih škola i studenata ("Službene novine Grada Rijeke" broj 10/16) te Odluke Gradonačelnika Grada Rijeke od 18. listopada 2022. godine (KLASA: 024-02/22-01/102-25, URBROJ: 2170-1-15-00-22-1) Odjel gradske uprave za odgoj i školstvo raspisuje

**N A T J E Č A J**

**za dodjelu stipendija za darovite učenike 3. i 4. razreda srednjih škola i**

**studente u školskoj/akademskoj godini 2022./2023.**

Grad Rijeka dodjeljuje 10 stipendija za darovite učenike 3. i 4. razreda srednjih škola i 22 stipendije za darovite studente, i to:

* u mjesečnom iznosu od 850,00 kuna za razdoblje od 9 mjeseci, za korisnike stipendije koji se školuju u Rijeci,
* u mjesečnom iznosu od 1.100,00 kuna za razdoblje od 9 mjeseci, za korisnike stipendije koji se školuju izvan Rijeke.
1. Pravo na podnošenje zahtjeva za dodjelu stipendije ima redoviti učenik 3. i 4. razreda srednje škole i redoviti student (stručnog studija, preddiplomskog studija, diplomskog studija, integriranog preddiplomskog i diplomskog studija te specijalističkog diplomskog stručnog studija) koji ispunjava sljedeće uvjete:
2. da je državljanin Republike Hrvatske,
3. da ima prebivalište na području Grada Rijeke u neprekidnom trajanju od najmanje šest mjeseci do dana objave Natječaja,
4. da nije stariji od 24 godine do dana objave Natječaja,
5. da je postigao opći uspjeh u posljednje dvije godine obrazovanja, i to:
* redoviti učenik srednje škole – najmanje srednju ocjenu 4,5 za svaku godinu obrazovanja u srednjoj školi,
* redoviti student – najmanje srednju ocjenu 4,5 za svaku godinu obrazovanja u srednjoj školi, odnosno najmanje srednju ocjenu 4,0 i najmanje 55 ECTS bodova za svaku studijsku godinu na visokom učilištu.

Napomena:

Redoviti učenik/redoviti student ne može u vrijeme sklapanja ugovora niti za vrijeme njegova trajanja primati niti jednu drugu stipendiju.

Redoviti učenici i redoviti studenti koji su u školskoj /akademskoj 2022./2023. godini korisnici stipendija iz drugog izvora, mogu se prijaviti na Natječaj, ali se iste moraju odreći u slučaju da dobiju stipendiju Grada Rijeke.

1. Prijavu na Natječaj pristupnik OBAVEZNO ispunjava u elektroničkom obliku na obrascu (on-line pristupnica) dostupnoj na internetskoj stranici <https://e-usluge.rijeka.hr/StipendistiWebPrijava> koju je dužan nakon ispunjavanja ispisati, vlastoručno potpisati, a zatim uz nju priložiti i sljedeću dokumentaciju:
* životopis (napisan na računalu),
* preslike svjedodžbi/prijepise ocjena koji uključuju i ostvarene ECTS bodove za posljednje dvije godine obrazovanja (odvojene po godinama),
* uvjerenje o upisu u tekuću školsku/akademsku 2022./2023. godinu,
* domovnicu (preslika),
* uvjerenje o prebivalištu (ne starije od mjesec dana),
* dva mišljenja profesora – mentora na propisanim obrascima,
* Izjavu da ne prima drugu stipendiju odnosno da se odriče druge stipendije u slučaju da dobije stipendiju Grada Rijeke
* Izjavu o davanju suglasnosti za obradu osobnih podataka.

Ukoliko pristupnik ima, prilaže:

* preslike diploma, odnosno priznanja sa natjecanja županijskog, državnog ili međudržavnog značenja (učenik srednje škole postignuća na natjecanjima tijekom 7. i 8. razreda osnovne škole te srednjoškolskog obrazovanja; student postignuća na natjecanjima tijekom srednjoškolskog i visokog obrazovanja),
* potvrde o objavljenim radovima ili potvrde visokog učilišta o nagradama dobivenim tijekom obrazovanja.
1. Kriterijima za izbor korisnika stipendije Grada Rijeke za darovite učenike 3.i 4. razreda srednjih škola i studenata koji su sastavni dio Odluke o stipendiranju darovitih učenika i studenata ("Službene novine Grada Rijeke" broj 10/16) definiran je način bodovanja pristupnika za dodjelu stipendija.
2. Obrasci za mišljenje profesora, izjava učenika/studenta da ne prima drugu stipendiju odnosno da se odriče druge stipendije u slučaju da dobije stipendiju Grada Rijeke, izjava o davanju suglasnosti za obradu osobnih podataka nalaze se na internetskoj stranici Grada Rijeke [www.rijeka.hr](http://www.rijeka.hr), odnosno <https://e-usluge.rijeka.hr/StipendistiWebPrijava> ili se mogu podignuti u Pisarnici Grada Rijeke, Trpimirova 2/III, Rijeka, radnim danom od 8,30 do 15,30 sati.
3. **Svi pristupnici Natječaju koji ispunjavaju uvjete bit će putem internetske pošte (e-maila) pozvani na psihologijsko testiranje u subotu, 12. studenog 2022. godine.**

PRISTUPNIK KOJI SE NE ODAZOVE TESTIRANJU TOGA DANA BIT ĆE ISKLJUČEN IZ DALJNJEG POSTUPKA NATJEČAJA.

Rok za podnošenje prijave je 15 dana od dana objave Natječaja.

Prijave (on-line pristupnica - ispisana i vlastoručno potpisana) s traženom dokumentacijom primaju se radnim danom, od 8,30 do 15,30 sati u Pisarnici Grada Rijeke, Trpimirova 2/3, Rijeka ili se dostavlja putem pošte na adresu: Grad Rijeka, Odjel gradske uprave za odgoj i školstvo, 51000 Rijeka, Trpimirova 2, sa naznakom "Natječaj za dodjelu stipendija za darovite učenike i studente".

Kao datum podnošenja prijave uzimat će se datum poštanskog žiga na poslanoj prijavi putem pošte odnosno datum na prijemnom štambilju na predanoj prijavi u Pisarnici Grada Rijeke.

Prijave koje nisu podnesene na on-line pristupnici i nisu vlastoručno potpisane, prijave s nepotpunom dokumentacijom i prijave koje ne budu podnesene u propisanom roku neće se razmatrati. Također, prijava se neće smatrati valjanom ukoliko podaci u elektroničkoj prijavi nisu identični s podacima u ispisanoj prijavi koja je dostavljena putem pošte.

Ukoliko nakon isteka roka za podnošenje prijave, pristupnik dopuni nepotpunu dokumentaciju koju je priložio uz prijavu na Natječaj, prijava se neće uzeti u razmatranje.

Osobe koje se prijave na Natječaj svojom prijavom i Izjavom o davanju suglasnosti za obradu osobnih podataka daje suglasnost da se njihovi osobni podaci prikupljaju, čuvaju i objave na rang-listama učenika i studenata koji su sudjelovali na Natječaju, sukladno propisima koji reguliraju zaštitu osobnih podataka.

1. Prijedlozi rang-lista objavit će se na oglasnoj ploči Grada Rijeke, Titov trg 3 i na internetskim stranicama Grada Rijeke, u roku od 30 dana od dana isteka roka za podnošenje prijava na Natječaj.